cyanic-selkie/wikianc huggingface dataset:
Եվրոպական հեռարձակողների միություն
Եվրոպական հեռարձակողների միությունը, ԵՀՄ (European Broadcasting Union, EBU; Union Européenne de Radio-Télévision, UER) եվրոպական կազմակերպություն, աշխարհի ազգային հեռարձակողային միություններից ամենամեծն է։ Գլխավոր օֆիսը գտնվում է Ժնևում։ ԵՀՄ-ն ստեղծված է եղել 1950 թվականի փետրվարի 12-ին 23 միջերկրածովյան երկրամասի եվրոպական հեռուստա- և ռադիոընկերությունների կողմից Տորկի կուրորտային քաղաքում, Դևոն կոմսություն, Մեծ Բրիտանիա։
2007 թվականի տվյալներով կազմակերպության մեջ մտնում են 75 անդամ-ընկերություն Եվրոպայի, Հյուսիսային Աֆրիկայի և Մերձավոր Արևելքի 57 երկրներից։
ԵՀՄ-ն Եվրատեսիլ երգի մրցույթի, Մանկական Եվրատեսիլ երգի մրցույթի, Եվրատեսիլ պարային մրցույթի և Եվրատեսիլի երիտասարդ երաժիշտների կազմակերպիչն է։
Հղումներ
Եվրոպական հեռարձակողային միության պաշտոնական կայքը
Պրոլետարսկի շրջանի աշխարհազորականների հուշարձան
Պրոլետարսկի շրջանի աշխարհազորականների հուշարձան (Памятник ополченцам Пролетарского района), հուշահամալիր Ռուսաստանի մայրաքաղաք Մոսկվայում։ Տեղադրվել է 1980 թվականի մայիսի 6-ին Ավտոզավոդսկայա հրապարակում։ Նվիրված է Մոսկվայի Պրոլետարսկի շրջանի այն բնակիչներին, որոնք զոհվել են Հայրենական մեծ պատերազմի ռազմաճակատներում։ Հուշարձանի հեղինակներն են քանդակագործներ Ֆ. Դ. Ֆիվեյսկին, Ն. Գ. Սկրիննիկովան, ճարտարապետներ Պ. Պ. Զինովևը, Ի. Մ. Ստուդենիկինը, ճարտարագետ Բ. Մ. Դուբովոյը ։ Հուշարձանը պատկանում է «քաղաքային քանդակ» կատեգորիային ։
Նկարագրություն
Հուշարձանի բարձրությունը 15 մետր է։ Հուշարձանի հիմնական գաղափարը ռազմաճակատի և թիկունքի միասնությունն է։ Դա բազմապատկեր հարթաքանդակային հորինվածք է, որը պատկերում է կարմիրբանակայիններին և աշխարհազորական բանվորներին, որոնք պաշտպանել են Մոսկվան 1941 թվականի աշնանը ։ Զինվորների պատկերաքանդակները հուշարձանի կազմի մեջ առանցքային դեր չեն խաղում, այլ ենթարկվում են կառուցվածքի գերիշխող գաղափարին։ Դրանք տեղադրված են Հաղթանակի խորհրդանշական դրոշի՝ միմյանց վրա դրված ոճավորված շերտերի վրա։ Կառուցվածքն ունի սեղանաձև հիմք, որը խորհրդանշում է դրոշափողը ՝ «1941-1945» ռելիեֆային գրությամբ։ Հուշարձանի հետնամասում գրված է. «Հայրենիքի ազատության և անկախության համար զոհված պրոլետարների սխրանքը հավերժ կմնա ժողովրդի հիշողությունում։ Հավե՜րժ փառք հերոսներին» ։
Քանդակագործական հորինվածքը պատրաստված է կռած թերթավոր պողպատից պղնձե հիմնակմախքի վրա։ Հուշարձանը հենվում է ողորկված գրանիտից պատրաստված աստիճանավոր հիմքի վրա։ Հուշարձանի հետևում սկսվում է Ավտոզավոդսկայա փողոցի բուլվարը ։
Աստերոիդների ցանկ (241801-241900)
Աստերոիդների ցանկ (241701-241800) * Աստերոիդների ցանկ * Աստերոիդների ցանկ (241901-242000)
Տոռես դե լա Ալամեդա
Տոռես դե լա Ալամեդա  (Torres de la Alameda), մունիցիպալիտետ Իսպանիայում, որը մտնում է Մադրիդ ինքնավար համայնքի կազմում գտնվող Մադրիդ պրովինցիայում։ Մունիցիպալիտետը գտնվում է Կուենկա դել Էնարես շրջանի (կոմարկի) կազմում։ Ըստ 2010 թվականի մարդահամարի տվյալների՝ բնակչությունը 7896 մարդ է։ Զբաղեցնում է 43,8 կմ² մակերես։
Արտաքին հղումներ
Կատեգորիա:Մադրիդ ինքնավար համայնքի բնակավայրեր Կատեգորիա:Իսպանիայի բնակավայրեր
Բերձենաուլի
Բերձենաուլի (ბერძენაული), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 640 մետր բարձրության վրա։ Շրջկենտրոն Քարելից հեռու է 20 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 511 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Գրասար
Գրասար, լեռ Հայաստանում, Գեղամա լեռնաշղթայում։ Կազմված է բազալտներից և անդեզիտաբազալտային լավայից ։
Ծանոթագրություններ
Կատեգորիա:Հայաստանի լեռներ
Էդմոն Ժաբես
էդմոն Ժաբես (Edmond Jabès, ), ֆրանսիացի բանաստեղծ։
Կենսագրություն
Ծագում է հրեա ֆրանսախոս ընտանիքից։ Սյուրռեալիստ բանաստեղծ Ժորժ Էնենի հետ միասին նա Կահիրեում հիմնել է La Part du sable հրատարակչությունը։ 1956 թվականին Սուեզի ճգնաժամից հետո նա տեղափոխվեցժլ է Փարիզ, 1967 թվականին ստացել է Ֆրանսիայի քաղաքացիություն։
Մահացել է 1991 թվականի հունվարի 2-ին, դիակիզվել հունվարի 8-ին։ Նրա աճյունը դրվել է կոլումբարիումի տուփի մեջ ։ Թաղված է Պեր Լաշեզ գերեզմանատանը։
Ստեղծագործական կապեր
Նա մտերիմ էր և նամակագրական կապեր էր պահում Մաքս Ժակոբի, Պոլ Էլուարի, Ֆիլիպ Սուպոյի, Անդրե Ժիդի, Անրի Միշոյի, Միշել Լեյրիսի, Ռոջեր Կայուայի, Էմանուել Լևինասի, Պաուլ Ցելանի, Իվ Բոնֆոիայի, Ժակ Դյուպենի, Անտոն Ստարոբինսկու, Լուիջի Նոնիչեսի, Լուիջի Նոնեչիի, Օլիվիե Դոնբիչիի հետ։ Նա մեծ ազդեցություն է ունեցել Մորիս Բլանշոյի, Ժակ Դերիդայի վրա, նրա գրքերը բարձր գնահատականներ են ստացել Ալբեր Կամյուի, Ժյուլ Սյուպերվիելի, Ռընե Շարի, Պոլ Օստերի և այլոց կողմից։
Գրականություն
Կատեգորիա:Ֆրանսիացի բանաստեղծներ Կատեգորիա:Ֆրանսիացի գրողներ
Բեսս է Սենթ Անաստեզ
Բեսս է Սենթ Անաստեզ (Besse-et-Saint-Anastaise), կոմունա Ֆրանսիայի կենտրոնական հատվածում՝ Օվերնի շրջանի Պյուի դը Դոմի դեպարտամենտում ։
2008 թվականին Լա Բեսսի տարածքում գտնվող Սուպեր Բեսս լեռնադահուկային առողջարանը դարձել է Տուր դը Ֆրանս ամենամյա հեծանվային մրցաշարի լեռնային վազքուղի։
Աշխարհագրություն
Բեսս է Սենթ Անաստեզ կոմունան գտնվում է Ֆրանսիայի կենտրոնական հատվածում։ Զբաղեցնում է ընդհանուր հաշվով ավելի քան 72 կմ քառ․ տարածք։
Բնակչություն
Ըստ 2013 թվականին Ֆրանսիայի Հանրապետությունում անցկացված մարդահամարի տվյալների՝ Բեսս է Սենթ Անաստեզ կոմունայի բնակչությունը կազմում է 1501 մարդ։
Ստորև ներկայացված է Բեսս է Սենթ Անաստեզի բնակչության աճի ցուցանիշը․
Ծանոթագրություններ
Կատեգորիա:Ֆրանսիայի կոմունաներ
Պլոսկայա (գյուղ, Պուտիլայի շրջան)
Պլոսկայա (Плоска), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Պլոսկայա գյուղում բնակվում էր 827 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Պուտիլայի շրջանի բնակավայրեր Կատեգորիա:Ուկրաինայի գյուղեր
Բայաս
Բայաս (Պայաս), նավահանգստային քաղաք Կիլիկիայում, Այասի դիմաց, Կիլիկիայի կամ Հայոց ծոցի արևելյան ափին։
Պատմություն
Կիլիկիայի Հայկական թագավորության շրջանում մտնում էր Ճկեր գավառի մեջ, որի տերը Լևոն Բ-ի թագավորության հանդեսի ժամանակ հիշվում է առաջնակարգ իշխանների շարքում։ Խաչակիրները քաղաքը հիշատակում են Կուսանաց կամ Աղջկանց բերդ անունով։ Բայասի Ս․ Աստվածածին եկեղեցում 1216 թվականին գրված Մաշտոցի հիշատակարանում հիշվում է որպես գյուղ։ Թուրքական տիրապետության օրոք Բայասը կորցրեց իր երբեմնի դերը, ենթարկվեց հարձակումների, ավարառության ու կոտորածների։ 18-րդ դարի վերջերին Բայասը գրավեց Քյուչուկ Ալի բեյը, որն իր ավազակություններով սարսափի մեջ էր պահում Բայասի և շրջակայքի բնակիչներին։ Սակայն 19-րդ դարի 1-ին կեսին Բայասը․ հիշվում է որպես գեղեցկադիր քաղաք՝ շրջապատված ծառաստաններով։ Բայասում կար երկու բերդ, քարաշեն վաճառատեղի, իջևանատուն և բաղնիք։ Բերդերից մեկը (16-րդ դար) համեմատաբար փոքր էր, բազմանկյունի և անմատչելի, գտնվում էր ծովափից քիչ հեռու։ Մյուսը ծովին մոտ էր և ուներ քառակուսի հորինվածք։ Բայասի հարավային կողմում էր գտնվում «Դրունք Ասորվոց» լեռնանցքը, իսկ 30 կմ հյուսիս - արևմուտք՝ Իսոս քաղաքը։ Բայասը քարավանային ճանապարհներով կապված էր Ադանայի, Ալեքսանդրետի հետ։ 20-րդ դարի սկզբին ուներ մոտ 6000 բնակչություն, կեսը՝ հայ, կեսը՝ թուրք։ Հայերն զբաղվում էին երկրագործությամբ, արհեստագործությամբ և առևտրով։ 1915 թվականին թուրք կառավարությունը Բայասի հայերին տեղահանեց։ Նրանց մի մասը զոհվեց, փրկվածները տարագրվեցին։
Կատեգորիա:Կիլիկյան Հայաստանի քաղաքներ
Ծիծեռնակ (մրցանակաբաշխություն)
Ծիծեռնակ երաժշտական մրցանակաբաշխություն, ազգային երաժշտական մրցանակաբաշխություն, որն արդեն տեղի է ունեցել երկու անգամ (2017 թվականին և 2018 թվականին), Ալեքսանդր Սպենդարյանի անվան օպերայի և բալետի ազգային ակադեմիական թատրոնում։ Ծիծեռնակ ամենամյա մրցանակաբաշխությունը ստեղծվել է 2017 թվականին, ՀՀ Մշակույթի նախարարության կողմից ։ Առաջին անգամ տեղի է ունեցել 2017 թվականի մարտի 25-ին։
Մրցանակաբաշխության ժամանակ հանձնվում է Արման Նուռի կողմից ստեղծված «Ծիծեռնակ» մրցանակը։ Մրցանակին արժանանում են տվյալ տարվա ընթացքում ստեղծագործական ձեռքբերումներով աչքի ընկած արվեստագետները։
Ծիծեռնակ 2017
Տարվա հիթ է ճանաչվել Իվետա Մուկուչյանի «LoveWave» երգը, իսկ տարվա լավագույն տեսահոլովակի կոչմանն արժանացել է Միհրան Ծառուկյանի «Նամակ մայրիկին» երգի տեսահոլովակը, լավագույն ռոք երաժշտախումբ է ճանաչվել՝ «The Beautified Project» :
Ծիծեռնակ 2018
Տեղի է ունեցել մարտի 31-ին։ Մրցանակաբաշխության ռեժիսորն եղել է Արթուր Մանուկյանը, երաժշտական ռեժիսորը՝ Հայկ Հակոբյանը ։ Լավագույն երգչուհի է ճանաչվել Իվետա Մուկուչյանը, իսկ լավագույն երգիչ՝ Էրիկ Կարապետյանը։
'''Մրցանակաբաշխության ժամանակ մրցանակ է հանձնվում հետևյալ անվանակարգերում. '''
(7584) Օսիեցկի
(7584) Օսիեցկի (Ossietzky), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 9-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 2,883846 ա. մ., առավելագույնը մոտենում է 2,6653 ա. մ. հեռավորության վրա և հեռանում 3,1024 ա. մ. ։ Արեգակի շուրջ մեկ ամբողջական պտույտ է կատարում 1788,78 երկրային օրվա ընթացքում, իր ուղեծրով շարժվելով միջինում 0,201255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բրենդան Գլիսոն
Բրենդան Գլիսոն (Brendan Gleeson; ), թատրոնի, կինոյի և հեռուստատեսության իռլանդացի դերասան, ինչպես նաև ռեժիսոր, սցենարիստ և երաժիշտ ջութակահար (ջութակահար, մանդոլինահար)։
Բրենդան Գլիսոնը կինոյում նորամուտը նշել է բավականին ուշ՝ 34 տարեկանում, ոչ մեծ դեր խաղալով իռլանդական Ջիմ Շերիդանի «Դաշտ» դրամայում՝ 1990 թվականին։ Տարբեր ֆիլմերում Երկրորդ պլանի ոչ մեծ թվով դերերից հետո նրան նկատում է այն ժամանակ սկսնակ ռեժիսոր Մել Գիբսոնը և նրան առաջարկում է Հեմիշ Քեմփբելի դերը «Քաջ սիրտը» պատմական ռազմական դրամայում։ Դրանից էլ սկսվում է դերասանի կարիերան Հոլիվուդում։ «Գեներալը» ֆիլմում դերասանը ստանձնել է իռլանդացի հայտնի հանցագործ Մարտին Կեհիլի վառ կերպարը. այդ դերը նկատվել է քննադատների կողմից։ Շուտով Գլիսոնը սկսեց հայտնվել նաև հայտնի կինոռեժիսորների մեծ բյուջե ունեցող նախագծերում, ինչպիսիք են Ջոն Վուի «Առաքելությունն անիրագործելի է 2»-ը, Սթիվեն Սփիլբերգի «Արհեստական բանականություն»-ը, Դեննի Բոյլի «28 օր անց»-ը, Մարտին Սկորսեզեի «Նյու Յորքի ավազակախմբերը»-ը, Էնթոնի Մինգելի «Ցուրտ լեռը»-ը, Վոլֆգանգ Փեթերսենի «Տրոյա»-ը, Ռիդլի Սքոթի «Երկնային արքայություն»-ը և, վերջապես, Հարրի Փոթեր ֆիլմաշարը, որտեղ նա խաղացել է հրաշագործ Ալաստորի «Ահեղ աչք» Գրյումի  դերը։
Գլիսոնին համաշխարհային համբավ է բերել սև տրագիկոմեդիան՝ «Բրյուգայի հատակին ընկնելը», որտեղ դերասանը խաղացել է վարձու մարդասպանին Քենի դերը։ Կինոքննադատները Գլիսոնի կարիերայում լավագույնն են համարել այդ դերը, դա դերասանին արժանացրել է «Ոսկե գլոբուս» մրցանակի և Բրիտանական կինոակադեմիայի մրցանակի առաջին անվանակարգերին։ 2010 թվականին դերասանը կրկին առաջադրվել է նույն երկու մրցանակներում, ինչպես նաև «Էմմի» մրցանակ է ստացել «Լավագույն տղամարդու դեր հեռուստաֆիլմում» անվանակարգում՝ «Փոթորկին ընդառաջ» ֆիլմում Մեծ Բրիտանիայի վարչապետ Ուինսթոն Չերչիլի դերի համար։ 2012 թվականին «Ոսկե գլոբուս» հերթական անվանակարգը իռլանդացի ոստիկան Ջերի Բոյլի դերն է բերում «Մի անգամ Իռլանդիայում» ֆիլմում։
Վաղ կյանք
Ծնվել և մեծացել է Դուբլինում։ Դպրոցն ավարտելուց հետո սովորել է Դուբլինի համալսարանական քոլեջում, այնուհետև Լոնդոնի Թագավորական ակադեմիայի դրամատիկական արվեստի բաժնում։ Ուսումն ավարտելուց հետո խաղացել է Լոնդոնի թատրոններում, հայտնի է դարձել իր դերերով Շեքսպիրի և Չեխովի պիեսների բեմադրություններում ։
Ավելի ուշ վերադարձել է Դուբլին, որտեղ աշխատել է որպես դպրոցական ուսուցիչ, դասավանդել է անգլերեն և դրամատիկ արվեստ։
Կարիերա
Առաջին անգամ կինոյում հայտնվել է 34 տարեկանում՝ ստանալով դեր հեռուստատեսային ֆիլմում։ Մեծ Բրիտանիայում երեսունհինգ տարեկան հասակում սկսել է նկարահանվել կինոյում՝ խաղալով բազմաթիվ դերեր։ Նրա դասական դերասանական հմտությունները գրավել են Մել Գիբսոնի ուշադրությունը, որը Բրենդան Գլիսոնին հրավիրել է 1995 թվականին նկարահանվել «Քաջ սիրտը» ֆիլմում։ Հետագայում խաղացել է ավելի քան յոթանասուն ֆիլմերում։
Անձնական կյանք
Բրենդանը սիրում է ջութակ նվագել։ Ունի կին՝ Մերին։ Նրա եղբայր Բարրի Գլիսոնը հայտնի երգիչ է։ Դերասանը ունի չորս որդի՝ Դոնալը, Ֆերգուսը, Բրինը և Ռորին։ Նրա որդիներից Բրինը և Դոնալ Գլիսոնը նույնպես դերասաններ են։
Արտաղին հղումներ
Կատեգորիա:Իռլանդացի դերասաններ Կատեգորիա:Իռլանդացի կինոդերասաններ Կատեգորիա:Իռլանդացի սցենարիստներ Կատեգորիա:Իռլանդացի երաժիշտներ
Բաղր
Բաղր, լճակ Արևմտյան Հայաստանում՝ Կարսի մարզի Կաղզվանի շրջակայքում։ Ունի սառնորակ ու վճիտ ջուր, շրջակայքում ունի ուռենիներ ։
Ծանոթագրություններ
Կատեգորիա:Լճեր այբբենական կարգով Կատեգորիա:Թուրքիայի լճեր Կատեգորիա:Կարսի մարզ
Ֆրեդերիկ Դիֆենտալ
Ֆրեդերիկ Դիֆենտալ (Frédéric Diefenthal, ), ֆրանսիացի դերասան։
Կարիերան
15 տարեկանում նա ավարտեց ուսումը և սկսեց աշխատել։ Նրա դերասանական առաջին ելույթը տեղի ունեցավ 1991 թվականին «Համընդհանուր հսկողություն» ֆիլմում։ Առաջին մեծ դերը դերասանը խաղացել է 1995 թվականին «Իմ սիրելի Ֆրանսիա» ֆիլմում։ Ֆրեդերիկ Դեֆենտալին հռչակ բերեց Տաքսի, Տաքսի 2, Տաքսի 3, Տաքսի 4-ում կատարած անփույթ ոստիկանի դերը։ Դերասանը առաջադրվել է Սեզար կինոմրցանակի լավագույն երիտասարդ դերասան անվանակարգում։
2012 թվականին դերասանը դարձավ ռուսական Carte Noire գովազդային ընկերության դեմքը։ Գովազներում Ֆրեդերիկը խոսում էր ռուսերեն ։
Անձնական կյանքը
2002 թվականին Ֆրեդերիկը բաժանվեց ֆրանսիացի դերասանուհի Կլեր Կեմից (Claire Keim) (նրանք միմյանց հետ էին 1999 թվականից)։ 2004 թվականի մայիսին նա ամուսնացավ դերասանուհի հայտնի գրող Ժան Անույի («Ողևորը առանց ուղեբեռի», «Անտիգոնա») թոռնուհու՝ Գվենդոլին Ամոնի հետ (Gwendoline Hamon)։ 2004 թվականին ծնվեց նրանց որդին՝ Գաբրիելը։
Ծանոթագրություններ
Կատեգորիա:Ֆրանսիացի դերասաններ Կատեգորիա:20-րդ դարի դերասաններ Կատեգորիա:Թատրոնի ֆրանսիացի դերասաններ Կատեգորիա:Ֆրանսիացի կինոդերասաններ Կատեգորիա:Ֆրանսիացի պրոդյուսերներ Կատեգորիա:Ֆրանսիացի ռեժիսորներ
Կոլևերդե դի Գուիդոնիայի աստղադիտարան
Կոլևերդե դի Գուիդոնիայի աստղադիտարան (Osservatorio Colleverde di Guidonia, աստղադիտարանի կոդը` — «596»), աստղադիտարան Իտալիայի Լացիո մարզի Գուիդոնիա Մոնտեչելո քաղաքում։ Հիմնադրվել է 1991 թվականին, սիրող աստղագետ Վինչենցո Կազուլիի կողմից, ով և ղեկավարում է աստղադիտարանը։
Աստղադիտարանը մտնում է «Իտալացի աստղաչափների խմբի» կազմի մեջ ։
Արտաքին հղումներ
Փոքր մոլորակների կենտրոնի կայքում աստղադիտարանի կատարած դիտարկումները
NASA ADS տվյալների բազայում աստղադիտարանի ներդրումը
Կատեգորիա:Աստղադիտարաններ Իտալիայում Կատեգորիա:1991 հիմնադրումներ Իտալիայում
Դավի Պրյոպեր
Դավի Պրյոպեր (Davy Pröpper, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Բրայթոն ընդ Հոուվ Ալբիոնի և Նիդերլանդների ազգային հավաքականի կազմում։ Խաղում է կենտրոնական կիսապաշտպանի դիրքում ։
Վիտես
Պրյոպերը Վիտեսի ակադեմիայի սան է։ Իր պրոֆեսիոնալ դեբյուտը նշեց 2010 թվականի հունվարի 17-ին՝ փոխարինման մտնելով ՆԵԿ-ի դեմ խաղում ։ Թիմի մեկնարկային կազմում առաջին անգամ խաղադաշտ դուրս եկավ ապրիլի 13-ին՝ ՆԱԿ Բրեդայի դեմ խաղում ։ Իր առաջին գոլը պրոֆեսիոնալ կարիերայում խփեց օգոստոսի 14-ին՝ Այաքսի դեմ խաղում ։ Նոյեմբերի 14-ին Պրյոպերը 2 գոլային փոխանցման հեղինակ դարձավ ՎՎՎ Վենլոյի դեմ խաղում ։ 2011 թվականի սեպտեմբերի 17-ին նա 2 գոլային փոխանցում տվեց Ռոդայի դեմ խաղում ։ Առաջին հանդիպումը եվրոպական առաջնություններում հոլանդացին անցկացրեց 2012 թվականի հուլիսի 19-ին՝ Եվրոպայի Լիգայի որակավորման երկրորդ փուլի Լոկոմոտիվ Պլովդիվի դեմ խաղում ։ 2012-13 մրցաշրջանում Պրյոպերը անցկացրեց 33 հանդիպում՝ դառնալով 2 գոլի հեղինակ։
2013 թվականի դեկտեմբերի 7-ին Պրյոպերը դուբլ ձևակերպեց ՊՍՎ Էյնդհովենի դեմ խաղում ։ 2014 թվականի ապրիլի 12-ին հոլանդացին 2 գոլային փոխանցում տվեց Կամբյուրի դեմ խաղում ։ Ապրիլի 27-ին նա գոլ խփեց Գո Ըհեդ Իգլսի դեմ հանդիպման 79-րդ րոպեին՝ փրկելով իր թիմին պարտությունից ։ Սեպտեմբերի 20-ին Պրյոպերը գոլի հեղինակ դարձավ Հերենվենի դեմ խաղում, իսկ հանդիպումն ավարտվեց 1-1 հաշվով ։ Դեկտեմբերի 7-ին նա հեռացվեց խաղադաշտից Տվենտեի դեմ խաղում՝ կարմիր քարտ ստանալով հանդիպման 49-րդ րոպեին ։ 2015 թվականի փետրվարի 28-ին հոլանդացին գոլ խփեց ՊԵԿ Զվոլեի դեմ խաղում ։ Վիտեսի առաջին թիմի կազմում Պրյոպերը անցկացրեց 162 հանդիպում՝ դառնալով 21 գոլի և 18 գոլային փոխանցման հեղինակ։
ՊՍՎ Էյնդհովեն
2015 թվականի հուլիսի 12-ին Պրյոպերը 4 տարվա պայմանագիր կնքեց ՊՍՎ Էյնդհովենի հետ  ։ Իր դեբյուտը նշեց օգոստոսի 2-ին՝ մեկնարկային կազմում խաղադաշտ դուրս գալով Նիդերլանդների սուպերգավաթի Գրոնինգենի դեմ խաղում ՝ այս խաղում դառնալով գոլային փոխանցման հեղինակ և օգնելով իր նոր թիմին նվաճել գավաթը ։ Օգոստոսի 30-ին հոլանդացին 2 գոլային փոխանցում տվեց Ֆեյենորդի դեմ խաղում ։ Իր առաջին գոլը ՊՍՎ-ի կազմում Պրյոպերը խփեց սեպտեմբերի 12-ին՝ Կամբյուրի դեմ խաղում ։ Առաջին հանդիպումը Չեմպիոնների Լիգայում անցկացրեց սեպտեմբերի 15-ին՝ խմբային փուլի Մանչեսթեր Յունայթեդի դեմ խաղում ։ Հոկտեմբերի 27-ին նա գոլի և 2 գոլային փոխանցման հեղինակ դարձավ Նիդերլանդների գավաթի Գենեմույդենի դեմ խաղում ։ Հոկտեմբերի 31-ին Պրյոպերը դուբլ ձևակերպեց Դե Գրաֆսխապի դեմ խաղում ։ Դեկտեմբերի 8-ին հոլանդացին գոլ խփեց Չեմպիոնների Լիգայի խմբային փուլի ԲԿՄԱ Մոսկվայի դեմ հանդիպման 86-րդ րոպեին՝ 2-1 հաշվով հաղթանակ պարգևելով ՊՍՎ Էյնդհովենին  ։ 2015-16 մրցաշրջանում Պրյոպերը անցկացրեց 44 հանդիպում՝ դառնալով 12 գոլի և 11 գոլային փոխանցման հեղինակ ։ 2016 թվականի հուլիսի 31-ին Պրյոպերը գոլ խփեց Նիդերլանդների սուպերգավաթի Ֆեյենորդի դեմ խաղում ՝ օգնելով ՊՍՎ Էյնդհովենին հաղթել 1-0 հաշվով և նվաճել գավաթը ։ Օգոստոսի 19-ին հոլանդացին երկարաձգեց իր պայմանագիրը ակումբի հետ մինչև 2020 թվականը  ։ Սեպտեմբերի 21-ին նա դուբլ ձևակերպեց Նիդերլանդների գավաթի Ռոդայի դեմ խաղում ։ Սեպտեմբերի 28-ին Պրյոպերը գոլ խփեց Չեմպիոնների Լիգայի խմբային փուլի Ռոստովի դեմ խաղում ։ 2017 թվականի հունվարի 28-ին նա գոլի հեղինակ դարձավ Հերակլեսի դեմ հանդիպման 87-րդ րոպեին՝ 2-1 հաշվով հաղթանակ պարգևելով իր թիմին  ։ Ապրիլի 15-ին հոլանդացին գոլ խփեց ԱԴՕ Դեն Հագի դեմ խաղում, իսկ հանդիպումն ավարտվեց 1-1 հաշվով ։ ՊՍՎ Էյնդհովենի կազմում Պրյոպերը անցկացրեց 89 հանդիպում՝ դառնալով 22 գոլի և 20 գոլային փոխանցման հեղինակ  ։
Բրայթոն ընդ Հոուվ Ալբիոն
2017 թվականի օգոստոսի 7-ին Պրյոպերը 4 տարվա պայմանագիր կնքեց Բրայթոն ընդ Հոուվ Ալբիոնի հետ  ։ Ակումբը նրա համար վճարեց ռեկորդային 10 միլիոն ֆունտ ստերլինգ   ։ Իր դեբյուտը Պրեմիեր Լիգայում նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Մանչեսթեր Սիթիի դեմ խաղում  ։ 2018 թվականի ապրիլի 7-ին Պրյոպերը հեռացվեց խաղադաշտից Հադերսֆիլդ Թաունի դեմ խաղում՝ կարմիր քարտ ստանալով հանդիպման 74-րդ րոպեին  ։ Իր առաջին գոլը Բրայթոնի կազմում խփեց 2019 թվականի փետրվարի 26-ին՝ Լեսթեր Սիթիի դեմ խաղում  ։ Դեկտեմբերի 8-ին հոլանդացին գոլ խփեց Վուլվերհեմպտոն Ուոնդերերսի դեմ խաղում, իսկ հանդիպումն ավարտվեց 2-2 հաշվով ։
Միջազգային կարիերա
Պրյոպերը ներկայացրել է Նիդերլանդները տարբեր տարիքային երիտասարդական հավաքականներում։ 2010 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում։
Նիդերլանդների ազգային հավաքական Պրյոպերը առաջին անգամ հրավիրվեց 2013 թվականի նոյեմբերի 12-ին՝ Ճապոնիայի և Կոլումբիայի դեմ խաղերի համար , սակայն այս հանդիպումներում խաղադաշտ դուրս չեկավ  ։ Իր դեբյուտը ազգային հավաքականում նշեց 2015 թվականի հունիսի 5-ին՝ փոխարինելով Ռոբին վան Պերսիին Միացյալ Նահանգների դեմ խաղում  ։ Հավաքականի մեկնարկային կազմում առաջին անգամ խաղադաշտ դուրս եկավ 2016 թվականի հոկտեմբերի 10-ին՝ Ֆրանսիայի դեմ խաղում  ։
Իր առաջին գոլը Նիդերլանդների հավաքականի կազմում Պրյոպերը խփեց 2017 թվականի սեպտեմբերի 3-ին՝ դուբլ ձևակերպելով Բուլղարիայի դեմ խաղում ։ Հոկտեմբերի 7-ին նա գոլ խփեց Բելառուսի դեմ խաղում՝ օգնելով իր թիմին հաղթել 3-1 հաշվով ։ 2019 թվականի մայիսի 28-ին Պրյոպերը ընդգրկվեց Նիդերլանդների՝ ՈՒԵՖԱ Ազգերի Լիգայի եզրափակիչ փուլի համար վերջնական կազմում    ։ Նիդերլանդները զբաղեցրեց երկրորդ հորիզոնականը մրցաշարում ՝ եզրափակչում 1-0 հաշվով պարտվելով Պորտուգալիային  ։
Ակումբային վիճակագրություն
2019 թվականի դեկտեմբերի 20-ի դրությամբ
Միջազգային վիճակագրություն
2019 թվականի դեկտեմբերի 20-ի դրությամբ
Ակումբային
ՊՍՎ Էյնդհովեն
Միջազգային
Նիդերլանդներ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Հոլանդացի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Վիտեսի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Բրայթոն ընդ Հոուվ Ալբիոնի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ափոքալիփտիքա
Ափոքալիփտիքան (ֆիններեն՝ Apocalyptica) Ֆինլանդիայում հիմնված մետալի խումբ է, որն օգտվում է թավջութակներից։ Խմբի անդամները համագործակցել են դեռևս 1993 թվականից՝ Մետալլիքայի երաժշտությունները թավջութակով կրկնօրինակելով։
Գործունեության սկիզբը (1993-1995)
Ապոկալիպտիկայի նախնական կազմում ընդգրկված էին չորս թավջութակահարներ՝ Էիկա Թոփինենը, մակս Լիլյան, Պաավո Lյոթիոնեն և Անտերո Մաննինենը, որոնք ստացել էին դասական երաժշտական կրթություն։ Երիտասարդները միասին սովորել էին կոնսերվատորիայում և «heavy metal»-ի (հեվի մետալ - ծանր մետալ) սիրահարներ էին։ Հետագայում Մակս Լիլյան հիշում էր. «Մենք՝ «Ապոկալիպտիկա»-ի երաժիշտներս, միմյանց ճանաչում ենք արդեն տասը տարի։ Մենք հաճախ հանդիպում էինք երաժիշտների ճամբարներում։ Մինչ մենք կսկսեինք նվագել Metallica խմբի երգերը, արդեն հնչեցրել էինք Ջիմի Հենդրիքսի ստեղծագործություններն ու էլի մի քանի նման բաներ՝ երկու-երեք թավջութակով։ Այնպես որ այս նվագարաններով ինչ-որ տարօրինակ ու անսովոր բան նվագելը մեզ համար արդեն բնավ նորություն չէր։ Մենք բոլորս ծանր մետալի սիրահարներ ենք, իսկ Metallica-ն բոլորիս ամենասիրելի խումբն է։ 1993 թվականի ամառն էր։ Մենք զվարճալի ծրագիր էինք կազմել ամառային մի ճամբարի ընթացքում նվագելու համար և ուզում էինք ունկնդրին ինչ-որ առանձնահատուկ բան մատուցել։ Այդպես, որոշեցինք մեր ընկերների, դասական երաժշտական կրթություն ունեցող երաժիշտների համար թավջութակներով նվագել մի քանի մետալ ստեղծագործություններ։ Պետք է խոստովանեմ, որ մենք այն ժամանակ շատ զվարճացանք։ Ավելին, նույնիսկ մեծ հաջողությամբ ընդունեցին մեզ»։ Այդ ելույթից հետո թավջութակահարները միտք հղացան մետալ երաժշտության էքսպերիմենտներին ավելի լուրջ վերաբերվել։ Նրանք երկու անգամ ելույթ ունեցան իրենց ակադեմիայի պատի տակ, իսկ հետո, երբ «Ապոկալիպտիկա»-ն դարձավ քառյակ, սկսեցին հանդես գալ Հելսինկիի ակումբներում։ Իրենց խմբի անունը երաժիշտները կազմեցին «ապոկալիպսիս» և «Մետալիկա» բառերի միացմամբ։ 1995 թվականից «Ապոկալիպտիկա»-ն սկսեց հանդես գալ մեծ բեմերին։ Մեկ տարի անց նրանց համերգային եկամուտն արդեն կազմում էր 50 հազար։
Քավերների ժամանակաշրջանը (1995-2000)
1995 թվականի դեկտեմբերին տեղական Zen Garden Records ֆիրմայի ներկայացուցիչը խմբին առաջարկեց թողարկել մի ամբողջ ալբոմ՝ Metallica-ի երգերի հիման վրա։ Դեբյուտային «Apocalyptica Plays Metallica by Four Cellos» («Ապոկալիպտիկա»-ն նվագում է «Մետալիկա» չորս թավջութակով) հրապարակվեց 1996 թվականին և մեկ տարվա ընթաքցում վաճառվեց 250 հազար օրինակով։ Սկավառակից երկու ստեղծագործություն հնչեց ամերիկյան «Your Friends and Neighbours» ֆիլմում։
1998 թվականին «Ապոկալիպտիկա»-ի երաժիշտները ձեռնամուխ եղան «Inquisition Symphony» ալբոմի ձայնագրման աշխատանքներին, որը թողարկվեց ապրիլ ամսին։ Առաջին անգամ, ի թիվս Metallica, Sepultura, Pantera և Faith No More խմբերի երգերի կատարումների, խումբը սկավառակում ներկայացրեց սեփական ստեղծագործությունները, որոնց հեղինակն էր Էիկա Թոփինենը։ Այս ալբոմը սպառվեց մեծ քանակությամբ և Ֆինլանդիայում ընդգրկվեց ամենաշատը վաճառված սկավառակների առաջատար տասնյակում։
Ծանոթագրություններ
Կատեգորիա:Մետալ խմբեր Կատեգորիա:1993 հիմնադրված երաժշտական խմբեր Կատեգորիա:RCA Records-ի արտիստներ
Գանիգալ
Գանիգալ, լեռ Թուրքիայում, Բյուրական-Մնձուրյան լեռնահամակարգում, Չմշկածագի շրջանում ։
Ծանոթագրություններ
Կատեգորիա:Թուրքիայի լեռներ
Նովոգուրիյսկի
Նովոգուրիյսկի (Новогурийский), խուտոր Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։
Արտաքին հղումներ
Կատեգորիա:Ռուսաստանի խուտորներ Կատեգորիա:Կրասնոդարի երկրամասի Բելորեչենսկի շրջանի բնակավայրեր
Ալեքսեյ Բոնդինի գրական-հուշային թանգարան
Ալեքսեյ Բոնդինի գրական-հուշային թանգարան (Мемориально-литературный музей Бондина), գրող, դրամատուրգ Ալեքսեյ Բոնդինին նվիրված թանգարան Նիժնի Տագիլ քաղաքի կենտրոնում՝ Լենինսկի շրջանում, Տագիլ լճակի հյուսիսային ափին, Բոնդինի անվան մշակույթի և հանգստի կենտրոնական զբոսայգում՝ Կրասնարմեյսկայա 8 հասցեում։ Ընդգրկված է «Լեռնագործարանային Ուրալ» նիժնիտագիլյան թանգարան-արգելոց կազմում։ Թանգարանը տեղակայված է այն տանը, որտեղ ապրել է գրողը ։
Պատմություն
Թանգարանը բացվել է 1953 թվականի նոյեմբերի 23-ին։ Այն գտնվում է լճակի ափին՝ փոքրիկ փայտե տանը, որտեղ գրողն անցկացրել է իր վերջին տարիները (1935-1939 թթ.): Թանգարանը ստեղծվել է գրողի կնոջ՝ Ա. Ս. Բոնդինի ջանքերով, որը կարողացել է պահպանել տան կահավորությունը, Ալեքսեյ Պետրովիչի անձնական իրերը, լուսանկարներն ու փաստաթղթերը։
1982 թվականին թանգարանը վերակառուցվել է. վերականգնվել է հյուրասենյակի և Ա. Պ. Բոնդինի գրասենյակի ներքին հարդարանքները, ավելացվել են նոր ցուցանմուշներ։ 1993 թվականին թանգարանը անցել է մաքրման վերանորոգում, ցուցադրությունը համալրվել է նոր նյութերով, բացվել է «Նիժնի Տագիլի գրական կյանքը» ցուցահանդեսը։
Թանգարանը պատմում է Ալեքսեյ Բոնդինի կյանքի և գործունեության մասին։ Կազմակերպվում են թեմատիկ Էքսկուրսիաներ և դասախոսություններ, նոր գրքերի շնորհանդեսներ, հանդիպումներ բանաստեղծների և գրողների հետ։
Արտաքին հղումներ
Կատեգորիա:Նիժնի Տագիլի թանգարաններ Կատեգորիա:1953 հիմնադրումներ
Ստոկհոլմի հանրային գրադարան
Ստոկհոլմի հանրային գրադարան (Stockholms stadsbibliotek), հանրային գրադարան Ստոկհոլմի Վասաստան շրջանում՝ Սվեավեգան և Ուդենգատան փողոցների խաչմերուկում։ Գրադարանի գլխավոր շենքը կառուցվել է ճարտարապետ Գունար Ասպլունդի նախագծով և համարվում է քաղաքի ամենահայտնի շենքերից մեկը։ Այսօր «Ստոկհոլմի հանրային գրադարան» անվանումը օգտագործվում է ինչպես իր, այնպես էլ Ստոկհոլմի ամբողջ քաղաքային գրադարանային համակարգի նշանակությամբ։ 2007 թվականի դրությամբ գրադարանի գլխավոր մասնաշենքի գրապահոցում հաշվառված է շուրջ 700000 գիրք, ինչպես նաև 177 օրաթերթ և 1200 ամսագիր, որոնց մի մասը պահվում է հարևան մասնաշենքում։ Ստոկհոլմի հանրային գրադարանը Շվեդիայի առաջին հանրային գրադարանն է, որտեղ ընթերցողները հնարավորություն ունեն ինքնուրույն օգտվել գրապահոցից առանց աշխատակիցների օժանդակության։
Պատմություն
Գրադարանի շենքը կառուցել է Գունար Ասպլունդը հյուսիսեվրոպական նեոդասական ոճով, որն իրենից ներկայացնում է անցումային փուլ շվեդական ճարտարապետության մեջ 1910-1930 թվականներին՝ դասականությունից ֆունկցիոնալիզմ։ Պաշտոնական բացումը կայացել է 1928 թվականի մարտի 31-ին արքայազն Եվգենիա Բերնադոտտի մասնակցությամբ։ Ֆինանսական դժվարությունների պատճառով գլխավոր շենքի արևմտյան թևի շինարարությունն ավարտվեց միայն 1932 թվականին՝ ավարտելով գլխավոր ընթերցասրահի քառակուսի հիմքի շուրջը ռոտոնդայի կառուցումը։
2006 թվականին գրադարանի ընդլայնման նպատակով հայտարարվեց միջազգային ճարտարապետական մրցույթ։ Նոր շենքի կառուցումը նախատեսվում էր գլխավոր շենքին կից կառուցված երեք շենքերի տեղում, որոնք պետք է քանդվեին։ 2007 թվականին հաղթող ճանաչվեց Հայկե Հանադայի նախագիծը Գերմանիայից։ 2009 թվականի վերջին նախագծի իրականացման հետ կապված բոլոր աշխատանքները դադարեցվեցին, գրադարանային համալիրի նախնական նախագծի փոփոխման դեմ հանրային քարոզարշավի ծավալման պատճառով։
Գրադարանային ֆոնդերի բովանդակությունն ու ծավալներ
Ստոկհոլմի հանրային գրադարանը համարվում է Ստոկհոլմի հանրային գրադարանների համակարգի մի մասը։ Նրա մասնաճյուղերը հիմնականում իրենցից ներկայացնում են ճյուղային գրադարաններ։ 1996 թվականից ի վեր Օդենգատան փողոցի 59 շենքում գործում է Միջազգային գրադարան, որտեղ պահվում են ավելի քան 100 օտար լեզուներով գրքեր և պարբերականներ, այդ թվում 17000 պարսկերեն, 15800 արաբերեն, 14500 իսպաներեն)։ 2007 թվականի ամենաշատ փոխառված լեզուներից են ռուսերենը (19300 փոխառություն), թաիլանդերեն, իսպաներեն, արաբերեն, պարսկերեն, չինարեն, լեհերեն և ճապոներեն ։ Կուլտուրհուսետ շրջանում գտնվող Սերիետեկետ մասնաճյուղը համարվում է կատակերգությունների գրադարան։
Արտաքին հղումներ
Կատեգորիա:Շվեդիայի գրադարաններ Կատեգորիա:Ստոկհոլմի կառույցներ Կատեգորիա:Ստոկհոլմի մշակույթ Կատեգորիա:Ստոկհոլմի տեսարժան վայրեր Կատեգորիա:1928 հիմնադրումներ Շվեդիայում
Բզիսխևի
Բզիսխևի (ბზისხევი), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 920 մետր բարձրության վրա։ Շրջկենտրոն Քարելից հեռու է 30 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Բիլխար
Բիլխար, լեռնաշղթա Անտիպոնտական լեռնահամակարգի արևելյան հատվածում, Օլթի քաղաքից 13֊14 կմ հարավ։ Ձգվում է հարավ֊արևելքից հյուսիս֊արևմուտք ուղղությամբ։ Լանջերն անտառազուրկ են, երկարությունը 7֊8 կմ։ Կազմում է ջրբաժան գիծ Օլթիի աջակողմյան երկու փոքրիկ վտակների միջև ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Էրզրումի նահանգ
Իզաբելլա Ռոսսելլինի
Կենսագրություն
Ծնվել է 1952 թվականի հունիսի 18-ին շվեդական հայտնի դերասանուհի Ինգրիդ Բերգմանի և իտալացի կինոռեժիսոր Ռոբերտո Ռոսսելլինիի ընտանիքում։ Նա ունի երկվորյակ քույր՝ Իզոտտա։ Նրա ճանաչված դերերից մեկը խաղացել է Դեյվիդ Լինչի «Կապույտ թավիշ» (1986) ֆիլմում։
1979-1983 թվականներին ամուսնացած էր ռեժիսոր Մարտին Սկորսեզեի հետ։ Վերջինիս հետ ամուսնալուծվելուց հետո Իզաբելլան ամուսնացավ Ջոն Վիդեմաննի հետ, նրանք ունեցան դուստր՝ Էլետտրային։ Ավելի ուշ հանդիպում էր Դեյվիդ Լինչի, Գարի Օլդմենի և Գրեգորի Մոշերի հետ։
Ռոսսելլինին հաճախ էր հայտնվում՝ Vogue, Marie Claire, Harper's Bazaar, Vanity Fair ամսագրերի շապիկներին։ 1982 թվականից նա դառնում է Lancome կոսմետիկ ընկերության գովազդային դեմք։ Նրա դուստր Էլետտրա Վիդեմանն-Ռոսսելլինին նույնպես ներկայացնում է այդ ընկերության արտադրանքը։
Իզաբելլա Ռոսսելլինին հանդիսանում է երեք գրքերի հեղինակ։ 1997 թվականին հրատարակվեցին մեմուարները՝ «Some of Me»: 2002 թվականին լույս տեսավ դերասանուհու երկրորդ գիրքը՝ «Looking at Me», նվիրված լուսանկարներին ու լուսանկարիչներին։ 2006 թվականին Իզաբելլան հրատարակեց իր հորը նվիրված վեպ՝ «Remembering Roberto Rossellini»: Իզաբելլան հանդիսանում է վայրի բնության պաշտպանության շարժման ակտիվիստ։ Նա «Seduce me» մինի-սերիալի հեղինակն է, որը նվիրված են կենդանիների որոշ տեսակների բազմացման յուրահատկություններին։
Ֆիլմագրություն
Դերասանական աշխատանքներ.
Ծանոթագրություններ
Կատեգորիա:Իտալացի կինոդերասանուհիներ Կատեգորիա:Իտալացի դերասանուհիներ Կատեգորիա:Իտալացի մոդելներ Կատեգորիա:Իտալացի կինոռեժիսորներ Կատեգորիա:Հեռուստատեսային դերասաններ Կատեգորիա:Ինքնակենսագիրներ Կատեգորիա:Իտալացի գրողներ
Պետրոս Ատրունի (խմբագիր)
Պետրոս Ատրունի, հայ խմբագիր։
Կենսագրություն
Ծնվել է Կ. Պոլսում։ Սովորել է Թարգմանչաց վարժարանում։ Խմբագրել է «Կրթարան» հանդեսը։ Հետաքրքրվել է թատրոնով և խաղացել Օրթագյուղի հայկական թատրոնում։ Մի քանի տարի պաշտոնավարել է Արփիար Արփիարյանի խմբագրությամբ 1891-1895 թվականներին Կ. Պոլսում լույս տեսնող «Հայրենիք» օրաթերթի խմբագրությունում։ Նրա թարգմանությամբ որպես թերթոն «Հայրենիքում» տպագրվել է ֆրանսիական մի քանի վեպ։ Թարգմանություններ է կատարել Էժեն Սյուից, Դյումա որդուց, Օսիանից և ուրիշներից ։
Աղբյուրներ
Կատեգորիա:Հայ խմբագիրներ Կատեգորիա:Հայ թարգմանիչներ
Apple A10
Apple A10 (A10 Fusion chip, APL1W24) — 64 բիթանոց, 2016 թվականի 4-միջուկային ARM միկրոպրոցեսորով ARMv8-A Apple ընկերության կառուցվածքով Apple Ax շարքից։ Պատրաստվում է 16 նանոմետրային TSMC արտադրողի FinFET տեխնիկական գործընթացով, այլ արտադրողների մասին տեղեկություններ չկան։
Ծանոթագրություններ
Կատեգորիա:Էփլ Կատեգորիա:ARM ճարտարապետություն
Յոհան Սեբաստիան Բախ
Յոհան Սեբաստիան Բախ (Jóhann Sebástian Bach, ), բարոկկո դարաշրջանի գերմանացի կոմպոզիտոր, երգեհոնահար և ջութակահար։ Հայտնի է այնպիսի գործիքային ստեղծագործություններով, ինչպիսին են Գոլդբերգի վարիացիաները և Բրանդենբուրգյան կոնցերտները, հեղինակել է «St Matthew Passion» և « Mass in B minor (BWV 232)» վոկալային երաժշտական գործերը։ 19-րդ դարի վաղ երաժշտության վերածննդից սկսած Բախը համարվել է բոլոր ժամանակների ամենամեծ կոմպոզիտորներից մեկը ։
Բախերի ընտանիքում արդեն մի քանի կոմպոզիտորներ կային, երբ Այզենախ քաղաքում ծնվեց Յոհան Սեբաստիանը՝ ընտանիքի վերջին երեխան։ Որբանալով 10 տարեկանում՝ նա հինգ տարի ապրել է իր ավագ եղբոր հետ, որից հետո շարունակել է իր երաժշտական ուղին Լյունեբուրգում։ 1703 թվականին նա վերադարձել է Թյուրինգիա՝ աշխատելով որպես երաժիշտ Բողոքականության եկեղեցիներում և երկար ժամանակ Վայմերի արքունիքներում, որտեղ էլ ընդլայնել է իր ռեպերտուարը։ 1723 թվականից որպես դիրիժոր է աշխատել Լայպցիգի Սբ. Թոմաս եկեղեցում։ Բախը երաժշտություն է գրել քաղաքի հիմնական Լյութերական եկեղեցիների համար և նրա համալսարանի ուսանողական «Collegium Musicum» անսամբլի համար։ 1726 թվականից սկսած նա հրատարակել է իր ստեղնաշարային և երգեհոնային որոշ ստեղծագործությունները։ Լայպցիգում, ինչպես նաև իր նախկին որոշ պաշտոնների ժամանակ, ունեցել է դժվար հարաբերություններ իր գործատուի հետ, սակայն այդ իրավիճակը փոխվել է, երբ 1736 թվականին Հոլանդիայի Ավգուստ III-ը նրան շնորհել է արքունական կոմպոզիտորի տիտղոս։ Իր կյանքի վերջին տասնամյակում Բախը վերամշակել և ընդլայնել է իր վաղ շրջանի ստեղծագործությունները։ Նա մահացել է 1750 թվականին աչքի վիրահատության բարդություններից։
Բախը հարստացրել և հիմնադրել է գերմանական ոճը կոնտրապունկտի, հարմոնիայի իր վարպետության, ինչպես նաև օտարերկրյա ռիթմերի, ձևերի և կառուցվածքի հարմարեցման իր ունակության շնորհիվ, որը նա հիմնականում վերցրել է Ֆրանսիայից և Իտալիայից։ Բախի ստեղծագործություններն ընդգրկում են հարյուրավոր կանտատաներ, որոնք և՛ հոգևոր են և՛ աշխարհիկ ։ Նա ստեղծել է լատիներեն եկեղեցական երաժշտություն, օրատորիաներ և օրհներգեր։ Նա հաճախ փոխառնել է Լյութերական հիմնը, ոչ միայն իր մեծ վոկալային ստեղծագործություններում, այլև օրինակ՝ իր չորս մասից բաղկացած խմբերգություններում և հոգևոր երգերում։ Նա գրել է մեծապես երգեհոնի և այլ ստեղնաշարային գործիքների համար, ստեղծել է կոնցերտներ՝ օրինակ ջութակի և կլավիկորդի համար, շարանվագ՝ որպես կամերային երաժշտություն։
18-րդ դարի ընթացքում Բախին հիմնականում գնահատել են որպես երգեհոնահար, մինչդեռ իր ստեղնաշարային գործերի մեծ մասը՝ ինչպես օրինակ՝ Լավ տեմպերացված կլավիրը, գնահատվել են իրենց խրատական որակների համար։ 19-րդ դարում հրապարակվել են Բախի հիմնական կենսագրական տվյալները և մինչև դարի վերջ տպագրվել են նրա բոլոր հայտնի երաժշտական գործերը։
Բախը երաժշտության պատմության մեջ մեծագույն երգահաններից է, պոլիֆոնիայի վարպետ, կյանքի ընթացքում գրել է 1000-ից ավել ստեղծագործություն։
Բախի մահից հետո նրա երաժշտությունը գրեթե մոռացվել է, նորից բացահայտվել է 19-րդ դարում ռոմանտիկ երգահանների, մասնավորապես՝ Ֆելիքս Մենդելսոնի կողմից։
Կենսագրություն
Բախը ծնվել է 1685 թվականին Այզենախում, մեծ երաժշտական ընտանիքում։ Նրա հայրը՝ Յոհան Ամբրոսիոս Բախը քաղաքի երաժիշտների ռեժիսորն էր, իսկ նրա բոլոր հորեղբայրները պրոֆեսիոնալ երաժիշտներ էին։ Հավանաբար Բախի հայրն է նրան ջութակ և կլավեսին նվագել սովորեցրել, իսկ նրա եղբայր Յոհան Քրիստոֆ Բախը ուսուցանել է նրան կլավիկորդ նվագել և նրա համար բացահայտել է ժամանակակից երաժշտությունը ։ Ամենայն հավանականությամբ Բախն իր սեփական նախաձեռնությամբ երկու տարի հաճախել է Սբ. Միքայելի դպրոցը Լյունեբուրգում։ Ավարտելուց հետո նա զբաղեցրել է մի շարք երաժշտական պաշտոններ Գերմանիայում։ Նա ծառայել է Լեոպոլդ արքայազնին որպես կապելմայստեր և Լայպցիգում որպես «Thomaskantor», զբաղեցրել է դիրիժորի պաշտոնը հիմնական լութերական եկեղեցիներում և սովորել է Լայպցիգի Սբ. Թոմաս դպրոցում։ 1736 թվականին Ավգուստ III արքայի կողմից նրան շնորհվել է «Արքայական պալատի կոմպոզիտոր» տիտղոսը ։ 1749 թվականին վատթարանում են Բախի առողջությունն ու տեսողությունը և նա մահանում է 1750 թվականին, հուլիսի 28-ին։
Մանկություն (1685-1703)
Բախը Թյուրինգիայի Բախերի տոհմից է, որը 16-18-րդ դարերի ընթացքում տվել է երաժիշտների մի քանի սերունդ։ Յոհան Սեբաստիան Բախը ծնվել է 1685 թվականի մարտի 21-ին երաժիշտների ընտանիքում։ Նա Յոհան Ամբրոսիոս Բախի, ով քաղաքի երաժիշտների ռեժիսորն էր, և Մարիա Ելիզավետա Լեմերհիրթի որդին էր ։ Նա Յոհան Ամբրոսիոսի ութերորդ և ամենափոքր երեխան էր, ով էլ հավանաբար սովորեցրել է նրան ջութակ նվագել և ծանոթացրել է երաժշտության հիմնական տեսությանը ։ Նրա բոլոր հորեղբայրները եղել են պրոֆեսիոնալ երաժիշտներ, որոնց զբաղեցրած պաշտոններն են եղել եկեղեցական երգեհոնահարներ, պալատական երաժիշտներ և կոմպոզիտորներ։ Նրա հորեղբայրներից մեկը՝ Յոհան Քրիստոֆ Բախը (1645-1693), ծանոթացրել է նրան երգեհոնին, իսկ նրա ավագ երկրորդ զարմիկը՝ Յոհան Լյուդվիգ Բախը (1677-1731), եղել է հայտնի կոմպոզիտոր և ջութակահար ։
Բախի մայրը մահացել է 1694 թվականին, իսկ հայրը՝ ութ ամիս անց։ 10 տարեկան Բախը ավագ եղբոր՝ Յոհան Քրիստոֆ Բախի հետ, որը երգեհոնահար էր Սբ. Միքայելի եկեղեցում, Օրդրուֆ քաղաքում, տեղափոխվել է Ալտենբուրգ։ Այնտեղ Բախը արժեքավոր կրթություն է ստացել իր եղբորից, ով սովորեցրել է նրան կլավիկորդ նավագել։ Յոհան Քրիստոֆ Բախը նրան ծանոթացրել է այդ ժամանակվա հայտնի կոմպոզիտորների գործերին, ինչպիսիք էին գերմանացի կոմպոզիտորներ Յոհան Պախելբելը (ում մոտ սովորել էր Յոհան Քրիստոֆը) և Յոհան Յակոբ Ֆրոբերգերը, ֆրանսիացի կոմպոզիտորներ Ժան Բատիստ Լյուլլին, Լուի Մարշանը և Մարին Մարեն, իտալացի ստեղնահար Ջիրոլամո Ֆրեսկոբալդին։ Այս ժամանակահատվածում նա նաև սովորում է աստվածաբանություն, լատիներեն, հունարեն, ֆրանսերեն և իտալերեն տեղի գիմնազիայում ։
Մինչև 1700 թվականի ապրիլի 3-ը Բախն իր դպրոցական ընկեր Գևորգ Էրդմանի հետ ընդունվում է Լյունեբուրգի հանրաճանաչ Սբ Միքայելի դպրոցը, որն Օրդրուֆից գտնվում էր դեպի հյուսիս և այնտեղ հասնելու համար անհրաժեշտ էր երկու շաբաթ ոտքով ճանապարհ կտրել ։ Եվ նրանց ուղևորությունը դեպի Լյունեբուրգ հիմնականում ոտքով է եղել ։ Այնտեղ անցկացրած տարիները Բախի համար որոշիչ դեր են կատարել, քանի որ նա ծանոթացել է եվրոպական մշակույթին։ Բացի երգչախմբում նվագելուց, Բախը նվագել է երգեհոն և կլավիկորդ ։ Այնտեղ նա շփվել է հյուսիսային Գերմանիայից եկած արիստոկրատների որդիների հետ և ուղարկվել է ավագ դպրոց՝ իր ապագա կարիերային պատրաստվելու համար։
Բացառիկ օժտվածության և աշխատասիրության շնորհիվ արդեն վաղ հասակում վարժ նվագել է երգեհոն, ջութակ և կլավիր, ուսումնասիրել և յուրացրել է եվրոպական երաժշտական արվեստի տարբեր ոճեր։
Վայմեր, Արնշտաթ և Մյուլհաուզեն (1703-1708)
1703 թվականի հունվարին՝ Սբ Միքայելի դպրոցն ավարտելուց և Զանգերհաուսում երգեհոնահարի պաշտոնում մերժվելուց հետո, Բախը նշանակվել է դուքս Յոհան Էրնստ III-ի աղոթարանի պալատական երաժիշտ Վայմարում ։ Նրա դերն այնտեղ այդքան էլ հստակ չէ, բայց հավանաբար ներառում էր ծառայական և ոչ երաժշտական պարտականություններ։ Վայմարում յոթ ամիս պաշտոնավարման ընթացքում նրա՝ ստեղնահարի համբավն այնքան էր տարածվել, որ նրան հրավիրում են ստուգելու նոր երգեհոնը և հանդիսավոր համերգ տալ Արնշտաթի «Նոր Եկեղեցում» (հիմա «Բախի եկեղեցի»), որը տեղակայված էր Վայմարից 30 կիլոմետր հարավ-արևմուտք ։ 1703 թվականի օգոստոսին նա դարձավ «Նոր Եկեղեցու» երգեհոնահարը՝ թեթև պարտականություններով, հարաբերականորեն բարձր աշխատավարձով և մի հրաշալի նոր երգեհոնով, որը հնարավորություն էր տալիս ստեղների առավել լայն ձայնածավալի համար գրված երաժշտություն կատարել:
Մի քանի տարի անց, չնայած ամուր ընտանեկան կապերին և երաժշտությամբ ոգևորված գործատուին, Բախի և իշխանությունների միջև իր պաշտոնավարման ժամանակ լարվածություն առաջացավ։ Բախին չէր բավարարում երգչախմբի երգիչների մակարդակը։ Նա նրանցից մեկին անվանում էր «Zippel Fagottist» (հալածված ֆագոտ նվագող)։ Ուշ երեկոյան այս ուսանողը, որի անունը Գեյերսբախ էր, փայտով հետևում է Բախին։ Բախը բողոք է հայտնում իշխանություններին Գեյերսբախի դեմ։ Մի քանի ամիս անց Բախը երկարատև ժամանակով բացակայում է Արնշտաթից, թեև ուներ ընդամենը չորս շաբաթվա թույլտվություն, և 1705-1706 թվականների ընթացքում այցելում է կոմպոզիտոր և երգեհոնահար Դիթրիխ Բուխտեհուդեին հյուսիսային Լյուբեկում։ Բուխտեհուդեին այցելելու համար նա կտրել էր 450 կիլոմետր՝ ըստ տվյալների, հավանաբար, ոտքով ։
1706 թվականին Բախը դիմեց Բլասիուս եկեղեցում երգեհոնահարի պաշտոնի համար, որը գտնվում էր Մյուլհաուսենում ։ Որպես իր դիմումի մի մաս նա ներկայացրեց իր կանտատը, որը կատարել էր 1707 թվականի ապրիլի 24-ին՝ Զատիկի ժամանակ ։ Մեկ ամիս անց Բախի դիմումն ընդունվեց և նա հուլիսին զբաղեցրեց այդ պաշտոնը ։ Այս պաշտոնը ներառում էր զգալիորեն բարձր վարձատրություն, բարելավված պայմաններ և ավելի լավ երգչախումբ։ Մյուլհաուսենում չորս ամիս բնակվելուց հետո Բախը ամուսնանում է Մարի Բարբարա Բախի հետ, ով իր երկրորդ զարմուհին էր։ 1708 թվականին Բախը գրում է «Gott ist mein König» կանտատը՝ Մյուլհաուզենի քաղաքային նոր խորհրդի հանդիսավոր բացմանը կատարելու համար։ Այն տպագրվում է c խորհրդի ծախսերով ։
Վերադարձ Վայմեր
1708 թվականին Բախը հեռանում է Մյուլհաուզենից և վերադառնում է Վայմեր այս անգամ որպես երգեհոնահար, իսկ 1714 թվականից՝ որպես կոնցերտմայստեր դքսի պալատում։ Այնտեղ նա հնարավորություն ուներ աշխատելու հրաշալի և լավ վարձատրվող պրոֆեսիոնալ երաժիշտների հետ ։ Բախն ու իր կինը տեղափոխվեցին դքսի պալատին մոտ գտնվող մի տուն ։ Ավելի ուշ նույն տարում ծնվեց նրանց առաջնեկը՝ Կատրին Դորոթեան, և Բարբարայի չամուսնացած ավագ քույրը տեղափոխվեց նրանց մոտ։ Նա ապրել է նրանց տանը և օգնել տնային գործերում մինչ իր կյանքի վերջը։ Բախի երեք որդիները նույնպես ծնվել են Վայմերում՝ Վիլհելմ Ֆրիդմանը, Կարլ Ֆիլիպ Էմանուելը և Յոհան Գոթսրիդ Բերնհարդը։ Յոհան Սեբաստիանն ու Մարիա Բարբարան ունեցել են ևս երեք երեխա, որոնք սակայն չեն ապրել մինչև իրենց մեկ տարեկանը՝ ներառյալ նրանց երկվորյակները, որոնք ծնվել էին 1713 թվականին ։
Վայմերում Բախը սկիզբ դրեց իր ստեղնաշարային և նվագախմբային գործերի կայուն աշխատանքներին։ Նա ձեռք բերեց փորձառություն և  վստահություն՝ ընդլայնելով գերակշռող կառուցվածքներն ու ներառելով արտասահմանյան  ազդեցությունը։ Նա սովորեց դրամատիկ ներածություններ գրել և կիրառել դինամիկ ռիթմեր, ինչպես նաև ներդաշնակ սխեմաներ, որոնք ներառված էին այնպիսի իտալացի երաժիշտների գործերի մեջ, ինչպիսիք են Անտոնիո Վիվալդին, Արկանջելո Կորելլին և Ջուզեպպե Տորելլին։ Բախին հատկապես գրավում էր իտալական ոճը, որում մեկ կամ մի քանի սոլո գործիքներ հաջորդում են միմյանց հատված առ հատված ։
Վայմերում Բախը շարունակում է նվագել և ստեղծագործել երգեհոնի համար, ինչպես նաև բեմադրել համերգային երաժշտություն դուքսի անսամբլի հետ ։ Նա նաև սկսել է գրել Պրելյուդներ և ֆուգաներ, որոնք հետագայում միավորվեցին նրա փառահեղ գործի մեջ՝ Լավ տեմպերացված կլավիր (Das Wohltemperierte Klavier) : Այն բաղկացած է երկու մասից՝ հավաքված 1722 և 1734 թվականներին, որոնցից յուրաքանչյուրն էլ պարունակում է 24 պրելյուդ և ֆուգա յուրաքանչյուր Մինորում և Մաժորում։
1714 թվականի գարնանը Բախը նշանակվեց որպես կոնցերտմայստեր, պատիվ որը հանգեցրեց տաճարի եկեղեցում մեկ ամիս եկեղեցական կատանտը բեմադրելուն ։ Վայմերում ստեղծված Բախի առաջին երեք կանտատներն էին « Himmelskönig, sei willkommen, BWV 182»՝ Ծաղկազարդին նվիրված, որն այդ տարի համընկնում էր Ավետման հետ, «Weinen, Klagen, Sorgen, Zagen, BWV 12»՝ պանծալի կիրակիին նվիրված, և «Erschallet, ihr Lieder, erklinget, ihr Saiten! BWV 172»՝ Հոգեգալուստին նվիրված Բախի առաջին Սուրբ ծննդյան կատանտը՝ «Christen, ätzet diesen Tag, BWV 63», բեմադրվել է 1714 կամ 1715 թվականներին ։
Քոթեն (1717-1723)
Չնայած Բախն ու Գեորգ Ֆրիդրիխ Հենդելը ծնվել էին նույն տարում և նրանց բաժանում էր ընդամենը 130 կիլոմետր, սակայն նրանք երբեք չեն հանդիպել։ 1719 թվականին Բախը կատարել է 35 կիլոմետրանոց ճանապարհորդություն Քոթենից դեպի Հալե, մտադրություն ունենալեվ հանդիպել Հենդելի հետ, սակայն մինչ նրա ժամանելը Հենդելն արդեն հեռացել էր քաղաքից ։ 1730 թվականին Բախի ավագ որդին՝ Վիլհելմ Ֆրիդմանը, մեկնել է Հալե, որպեսզի նրան հրավիրի Բախի ընտանիքին այցելության Լայպցիգում, սակայն այդ այցելությունը տեղի չի ունեցել ։
Լայպցիգ (1723-1750)
1723 թվականին Բախը նշանակվում է Լայպցիգի Սբ Թոմաս եկեղեցու Թոմաս դպրոցի թոմասկանտոր և կանտոր, որն ապահովում էր քաղաքի չորս եկեղեցիների երաժշտությունը՝ Սբ Թոմաս եկեղեցու, Սբ Նիկոլասի եկեղեցու, և ավելի քիչ չափով Նոր եկեղեցու և Սբ Փիթերի եկեղեցու ։ Սա «Բողոքական Գերմանիայի առաջատար ծաղրանկարն» էր, որը գտնվում էր Սաքսոնիայի մի առևտրական քաղաքում, և որն էլ նա ղեկավարել է քսանյոթ տարի մինչ իր մահ։  Այս ժամանակահատվածում նա ձեռք է բերում հետագա հեղինակություն՝ ունենալով պատվավոր նշանակումներ Քոթենի և Վայսենֆելսի պալատներում, ինչպես նաև Ավգուստ III Ուժեղի (ով նաև Հոլանդիայի թագավորն էր) պալատում, Դրեզդեն քաղաքում ։ Բախը հաճախ տարաձայնություն էր ունենում իր գործատուի՝ Լայպցիգի քաղաքի խորհրդի հետ, որը նրա կարծիքով շատ ժլատ էր ։
Իր պաշտոնում առաջարկվելուց հետո Բախը հրավիրվում է Լայպցիգ միայն այն բանից հետո, երբ Գեորգ Ֆիլիպ Տելեմանը նշում է, որ իրեն չի հետաքրքրում Լայպցիգ տեղափոխվելու գաղափարը ։ Տելեմանը գնում է Համբուրգ, որտեղ նա շարունակում է իր պայքարը քաղաքի սենատի դեմ ։
Բախից պահանջվում էր Թոմաս դպրոցի աշակերտներին երգել սովորեցնել և ապահովել եկեղեցական երաժշտություն Լայպցիգի գլխավոր եկեղեցիների համար։ Նրանից պահանջվում էր նաև լատիներեն դասավանդել, սակայն նրա փոխարեն հնարավորություն տրվեց չորս օգնականների կատարելու այդ գործը։ Այդ օգնականներն աջակցում էին նաև երաժշտական ուսուցման մեջ ։
Կանտատա ցիկլի տարիները (1723-1729)
Բախը սովորաբար ղեկավարում էր իր կանտատների ելույթները, որոնց մեծ մասը նա ստեղծագործել էր Լայպցիգում հաստատվելուց հետո։ Առաջին կանտատը՝ «Die Elenden sollen essen, BWV 75», հնչել էր «Nikolaikirche» եկեղեցում 1723 թվականի մայիսի 30-ին Սուրբ Երրորդության կիրակիին հաջորդող առաջին կիրակի օրը։ Բախը հավաքում էր իր կանտատները ըստ տարեկան ցիկլերի։ Դրանցից հինգը համարվում են այլևս չօգտագործվող, իսկ երեքը՝ պահպանված ։ Լայպցիգում Բախի կողմից ստեղծված ավելի քան երեք հարյուր կանտատներից գրեթե հարյուրը չեն հասել ապագա սերունդներին ։ Բախը սկսել է իր երկրորդ տարեկան ցիկլը 1724 թվականի Սուրբ Երրորդության կիրակիին հաջորդող առաջին կիրակի օրը և ստեղծել է միայն երգչախմբային կանտատներ, որոնցից յուրաքանչյուրը հիմնված էր առանձին եկեցական հիմնի վրա։ Դրանց թվին են պատկանում «O Ewigkeit, du Donnerwort, BWV 20», «Wachet auf, ruft uns die Stimme, BWV 140», «Nun komm, der Heiden Heiland, BWV 62» և «Wie schön leuchtet der Morgenstern, BWV 1» կանտատները։
Բախը գրավում էր դպրոցի սոպրանոներին և ալտ երգչախմբային երգիչներին, ինչպես նաև տենորներին և բասերին Լայպցիգի ցանկացած վայրից։ Իր խմբերով ելույթ ունենալով հարսանիքներին և թաղման արարողություններին՝ նա վաստակում էր հավելյալ գումար և միգուցե հենց այդ նպատակով էլ գրել է ամենաքիչը 6 մոտետներ ։ Որպես կանոնավոր եկեղեցական աշխատանք՝ նա բեմադրել է նաև այլ կոմպոզիտորների մոտետները, որոնք էլ ծառայել են որպես մոդել իր սեփական մոտետների համար ։
Յոհան Կուհնաուն, որը Բախին նախորդող կանտորն էր, եղել է նաև Լայպցիգի համալսարանի «Paulinerkirche» եկեղեցու երաժշտական դիրիժորը։ Սակայն, երբ Բախը նշանակվեց կանտոր 1723 թվականին, նա պատասխանատու էր միայն ծիսական արարողությունների ժամանակ հնչող երաժշտության համար։ Եվ նրա խնդրանքը՝ կանոնավոր կերպով ապահովել երաժշտություն կիրակի օրերին (հավելյալ աշխատավարձով), մերժվեց։ Դրանից հետո, 1725 թվականին Բախը «կորցրեց իր հետաքրքրությունը» և հայտնվում էր «Paulinerkirche» եկեղեցում միայն «հատուկ առիթների ժամանակ» ։ «Paulinerkirche» եկեղեցին ուներ ավելի լավ և ավելի նոր (1716) երգեհոն քան «Thomaskirche» կամ «Nikolaikirche» եկեղեցիները ։ Բախի պաշտոնի պարտականությունների մեջ չէր մտնում երգեհոն նվագելը, բայց ասում են, որ նա սիրում էր նվագել «Paulinerkirche» եկեղեցու երգեհոնը «իր հաճույքի համար» ։
Բախն ընդլայնում է իր ստեղծագործություններն ու ելույթները բացի եկեղեցական ոճից՝ 1729 թվականի մարտին ստանձնելով «Կոլլեգիում Մյուզիքումի» ղեկավարումը, որն աշխարհիկ անսամբլ էր և ստեղծվել էր Տելեմանի կողմից։ Այն գերմանախոս երկրներում հազարավոր մասնավոր հասարակական կազմակերպություններից մեկն էր, որը հիմնադրվել էր երաժշտական ակտիվություն ցուցաբերած համալսարանական ուսանողների կողմից։ Նման կազմակերպությունները կարևոր էին դարձել հասարակական երաժշտական կյանքում, որոնք իրականում ղեկավարում էին քաղաքի նշանավոր մասնագետները։ Ըստ Քրիստոֆ Վոլֆի պնդումների՝ այդ ղեկավար պաշտոնը խելացի տեղաշարժ էր, որը նպաստեց Բախի «ամուր իշխանությանը Լայպցիգի գլխավոր երաժշտական հաստատություններում» ։ Կլոր տարին Լայպցիգի «Կոլլեգիում Մյուզիքումը» կանոնավոր ելույթներով հանդես էր գալիս Զիմերման սրճարանում և Քեթրին փողոցի սրճարանում՝ հիմնական շուկայի հրապարակում։ 1730-ականների և 1740-ականների Բախի գործերից շատերը գրվել և բեմադրվել են «Կոլլեգիում Մյուզիքումի» կողմից, որոնց թվին են պատկանում նրա «Clavier-Übung» ստեղծագործությունը և բազմաթիվ ջութակի և ստեղնաշարային կոնցերտներ ։
Լայպցիգի շրջանի միջին տարիները (1730-1739)